OpenLLM-France/wikimedia huggingface dataset:
# Kozłowskiïta

La kozłowskiïta és un mineral de la classe dels silicats que pertany al grup de la kristiansenita. Rep el nom del professor Andrzej Kozłowski, doctor de l'Institut de Geoquímica, Mineralogia i Petrologia de la facultat de geologia de la Universitat de Varsòvia (Polònia). Conegut pels seus estudis dedicats a la mineralogia tant de pegmatites com de les inclusions fluïdes.

## Característiques

La kozłowskiïta és un silicat que va ser aprovat com a espècie vàlida per l'Associació Mineralògica Internacional l'any 2021, sent publicada per primera vegada el 2022. La seva fórmula química va ser redefinida a finals del mateix 2022, passant a ser: Ca₄Fe²⁺Sn₃(Si₂O₇)₂(Si₂O₆OH)₂. Cristal·litza en el sistema triclínic. És l'anàleg de Fe$^{2+}$Sn$^{3-}$ de la silesiaïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat de Breslau, Polònia, amb el número de catàleg: mmwr iv7929.

## Formació i jaciments

Va ser descoberta a la pedrera de granit de Szklarska Poręba, situada al comtat de Karkonosze, dins el Voivodat de Baixa Silèsia (Polònia). Aquesta pedrera polonesa és l'únic indret de tot el planeta on ha estat descrita aquesta espècie mineral.

## Referències

* ↑ «Kozłowskiite» (en anglès). Mindat. [Consulta: 6 març 2022].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 27 desembre 2022].
# Cabana de pedra seca 3 (Oristà)

La Cabana de pedra seca 3 és una obra d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

A l'esquerra de la carretera que uneix Oristà amb l'Eix Transversal, just al costat del tercer revolt de la carretera sortint d'Oristà, al quilòmetre 0,740, trobem una cabana de vinya de planta circular de 2,40 metres de diàmetre interior i una alçada de 2,17 metres amb paret de pedra lligada en sec. La construcció està coberta amb lloses en forma de volta cònica.

## Història

Típica cabana de vinya de les zones on es donava aquest cultiu abans de la plaga de la fil·loxera.

## Referències

* 1 2 «Cabana de pedra seca 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Sant Cristòfol de Cogolls

Sant Cristòfol és l'església parroquial del poble de Cogolls (part del municipi garrotxí de les Planes). Dedicada a Cristòfor de Lícia, l'església ha estat molt modificada, amb un resultat poc harmònic. Sobre la porta d'entrada, que té una llinda de pedra treballada, hi ha un petit porxo cobert amb una teulada. A la petita capella hi ha la data de 1753, i devia tenir una imatge. La nau acaba en un absis semicircular eixalbat i, al primer cos, la teulada és a un sol vessant. A la part posterior hi ha un campanar de forma quadrada, adossat a la capella i acabat en punta, que encara conserva les campanes, si bé la construcció de la torre d'aquest campanar és més tardana. El lloc apareix documentat el 1090, quan un personatge anomenat Ponç va fer donació al monestir de Santa Maria d'Amer d'una heretat situada a la parròquia de Sant Cristòfol de Cogolls.

## Referències

* 1 2 «Sant Cristòfol de Cogolls». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 setembre 2013].
# Kīpuka

Un kīpuka és una àrea de terra envoltada per un, o més d'un, flux de lava. Un kīpuka es forma quan fluxos de lava rodegen, sense cobrir-ho, un turó, carena, o dom de lava més vella. Sent més vells i més erosionats que el seu entorn, els kīpukas sovint apareixen com a illes dins d'un mar de fluxos de lava. Són coberts de sòl i successions vegetals antigues que proporcionen un hàbitat per a animals en un entorn inhòspit. En paisatges volcànics, els kīpukas juguen una funció important com a reserva biològica i com a refugis per a plantes i animals, a partir dels quals les zones circumdants cobertes de lava nova poden ser recolonitzades.

## Etimologia

Kīpuka, juntament amb ʻaʻā i pāhoehoe, són paraules hawaianes relacionades amb la vulcanologia que han entrat al lèxic de geologia. A vegades s'empra el terme informalment per a referir-se a qualsevol lloc ("illa de vida") on un sistema biològic està rodejat d'un entorn inhòspit.

## Importància en recerca

Els Kīpuka al llarg de la Saddle Road a Hawaiʻi han servit com a laboratoris naturals per a una varietat d'estudis, tot examinant principis ecològics com la biogeografia d'illes, el control de xarxa tròfica, la resistència biòtica i la invasivitat. A més a més, la presencia de poblacions de Drosophila silvestris, fa dels kīpukas un camp útil per a entendre les estructures fragmentades de població i l'aïllament reproductiu d'aquesta espècie de mosca.

## Referències

* ↑ Flaspohler, David J.; Giardina, Asner; Hart, Price; Lyons, Castaneda Biological Conservation, 143, 2, 2010, pàg. 280–288. DOI: 10.1016/j.biocon.2009.10.009.
* ↑ Gruner, Daniel S. Ecology, 85, 11, 2004, pàg. 3010–3022. DOI: 10.1890/04-0020 [Consulta: 22 agost 2013].
* ↑ Gruner, Daniel S. Biological Invasions, 7, 3, 2004, pàg. 1–6. DOI: 10.1007/s10530-004-2509-2 [Consulta: 22 agost 2013].
* ↑ Craddock, Elysse M.; Johnson, Walter E. (en anglès) Evolution, 33, 1Part1, 1979, pàg. 137–155. DOI: 10.1111/j.1558-5646.1979.tb04670.x. ISSN: 1558-5646. PMID: 28568059.
# Macerí

Macerí (en llatí Macerinus) era el nom d'una antiga família romana d'origen patrici que formava part de la gens Gegània, una de les gens més distingides d'Alba Longa.
Alguns personatges rellevants van ser:
* Tit Gegani Macerí, cònsol el 492 aC.
* Luci Gegani Macerí, germà i legat del cònsol Tit Gegani Macerí.
* Marc Gegani Macerí, tres vegades cònsol, el 447 aC, el 443 aC i el 437 aC.
* Procule Gegani Macerí, cònsol el 440 aC.
* Luci Gegani Macerí (Lucius Geganius Macerinus) tribú amb poder consolar el 378 aC.
* Marc Gegani Macerí (Marcus Geganius Macerinus) tribú amb poder consolar el 367 aC

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 884.
* ↑ Titus Livi. Ab Urbe Condita VI,31
* ↑ Diodor de Sicília. Bibliotheca historica XV,57
* ↑ Titus Livi. Ab Urbe Condita VI,42
# Musaranya d'orelles petites grossa

La musaranya d'orelles petites grossa (Cryptotis magna) és una espècie de mamífer de la família de les musaranyes (Soricidae). És endèmica del nord-centre d'Oaxaca (Mèxic).

## Referències

* ↑ Cuarón, A.D.; De Grammont, P. C.; Woodman, N. Cryptotis magna. UICN 2008. Llista Vermella d'espècies amenaçades de la UICN, edició 2008, consultada el 25 març 2015.
# Krupp (Washington)

Krupp és una població dels Estats Units a l'estat de Washington. Segons el cens del 2000 tenia 60 habitants.

## Demografia

Segons el cens del 2000, Krupp tenia 60 habitants, 24 habitatges, i 15 famílies. La densitat de població era de 38,6 habitants per km².
Dels 24 habitatges en un 33,3% hi vivien nens de menys de 18 anys, en un 62,5% hi vivien parelles casades, en un 0% dones solteres, i en un 37,5% no eren unitats familiars. En el 29,2% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,27.
Per edats la població es repartia de la següent manera: un 31,7% tenia menys de 18 anys, un 1,7% entre 18 i 24, un 23,3% entre 25 i 44, un 35% de 45 a 60 i un 8,3% 65 anys o més.
L'edat mediana era de 42 anys. Per cada 100 dones de 18 o més anys hi havia 105 homes.
La renda mediana per habitatge era de 37.679 $ i la renda mediana per família de 37.857 $. Els homes tenien una renda mediana de 36.250 $ mentre que les dones 21.250 $. La renda per capita de la població era de 9.149 $. Cap de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Krupp». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Krupp». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Eucàrides

Els eucàrides (Eucarida) són un superordre de crustacis malacostracis que inclou els decàpodes (crancs, gambes i afins) i els eufausiacis (krill i afins). Es caracteritzen per tenir la cuirassa fusionada a tots els segments toràcics, i perquè tenen ulls pedunculats.

## Taxonomia

Els eucàrides inclouen dos ordres:
* Ordre Decapoda Latreille, 1802
* Ordre Euphausiacea Dana, 1852

## Referències

* ↑ «WoRMS - World Register of Marine Species - Eucarida». [Consulta: 3 setembre 2021].
# Ruslan Àuxev

Ruslan Sultànovitx Àuxev (en rus: Руслан Султанович Аушев), fou president d'Ingúixia des del març de 1993 fins a desembre de 2001. Nascut el 29 d'octubre de 1954 a Volodàrskoie, al Kazakhstan, el 1982 va rebre l'estrella d'or d'heroi de la Unió Soviètica.
Graduat a Ordjonikidze, l'actual Vladikavkaz, entre 1975 i 1982 fou comandant a la guerra de l'Afganistan, i el 1985 es graduà a l'Acadèmia Militar Frunze. Va tornar a l'Afganistan dirigint un regiment de combat, essent ferit el 16 d'octubre de 1986. Més tard fou membre de la Duma soviètica on durant dos anys participà en el Comitè d'Afers Militars. El 1993 Auxev fou l'únic candidat a les eleccions presidencials d'Ingúixia, després d'haver-ne gestionat uns mesos l'administració provisional. Guanyà la presidència el 28 de febrer de 1993, i fou reelegit el 1994 i el 1998. El 1993 fou també elegit membre del Consell Federal rus, càrrec que abandonà el 2003.
Auixev conduí exitosament la separació territorial d'Ingúixia respecte a l'antiga república comuna amb Txetxènia l'any 1991, i sempre ha estat partidari d'una solució dialogada al conflicte entre els rebels txetxens i la Federació Russa. Tingué un destacat paper com a negociador en els violents assalts del teatre Dubrovka i l'escola de Beslan. A Beslan aconseguí l'alliberament de 26 mares amb alguns des seus fills, obrint una via de negociació posteriorment estroncada.

## Referències

* ↑ Àuxev s'ha de pronunciar amb so "xeix"
* ↑ President of Ingushetia reelected BBC News
* ↑ New call for restraint in Chechnya BBC News
* ↑ Russia 'wasted time' during siege BBC News

## Enllaços externs

* Biografia d'Auxev Arxivat 2001-10-18 a Wayback Machine.
# L'Homme qui a perdu son ombre

L'Homme qui a perdu son ombre és una pel·lícula franco-suïssa dirigida per Alain Tanner i estrenada l'agost de 1991 al Festival Internacional de Cinema de Locarno i el 15 de gener de 1992 a França.

## Argument

Un periodista de 30 anys dimiteix després d'un desacord amb el seu cap. Va deixant enrere la seva família, i s'uneix a un amic a Andalusia. Es tracta d'una pel·lícula amb diàlegs plens de retòrica i personatges en plena crisi existencial.

## Repartiment

* Francisco Rabal: Antonio
* Dominic Gould: Paul
* Ángela Molina: Maria
* Valeria Bruni Tedeschi: Anne
* Jean-Gabriel Nordmann: Periodista
* Marc Lawton: Pianista
* Cécile Tanner: Ballarina
* Jocelyne Maillard: Ballarina
* Asunción Balaguer: Esposa d'Antonio

## Nominacions i premis

* Millor actor per Francisco Rabal al Festival du film de Montréal.
* Millor director estranger per Alain Tanner als Premis Turia.
Medalles del Cercle d'Escriptors Cinematogràfics de 1990
| Categoria | Persona | Resultat |
| Millor actor | Francisco Rabal | Guanyador |

## Referències

* ↑ El hombre que perdió su sombra, El País, 27 de febrer de 1998
* ↑ «AWARDS OF THE MONTREAL WORLD FILM FESTIVAL - 1991». Arxivat de l'original el 2019-10-21. [Consulta: 8 setembre 2019].
* ↑ Premis Turia 1992
* ↑ «Premios del CEC a la producción española de 1990». Círculo de Escritores Cinematográficos. Arxivat de l'original el 2016-03-05. [Consulta: 9 gener 2016].

## Enllaços externs

* L'homme qui a perdu son ombre a telerama.fr
# Lophuromys aquilus

Lophuromys aquilus és un rosegador del gènere Lophuromys que viu a l'Africa central: des de la República Democràtica del Congo, Uganda i Kenya, passant per Ruanda, Burundi i Tanzània, fins al nord-est d'Angola, el nord de Zàmbia, Malawi i el nord-est de Moçambic. Aquesta espècie pertany al subgènere Lophuromys. La seva llargada corporal és d'entre 112 i 144 mm, la llargada de la cua d'entre 46 i 69 mm, la llargada de les potes posteriors d'entre 18 i 21 mm, la llargada de les orelles d'entre 13 i 18 mm i el pes d'entre 36 i 62 grams en els exemplars d'Uganda.

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Musaranya de Bedford

La musaranya de Bedford (Sorex bedfordiae) és una espècie de mamífer de la família de les musaranyes. Viu a la Xina, Myanmar i el Nepal.

## Referències

* ↑ Molur, S. Sorex bedfordiae. UICN 2008. Llista Vermella d'espècies amenaçades de la UICN, edició 2008, consultada el 28 març 2015.
# Krupskoi (Staronijesteblíevskaia)

* Per a altres significats, vegeu «Krupskoi».
Krupskoi - Крупской (rus) - és un khútor del krai de Krasnodar, a Rússia. Es troba al delta del riu Kuban, a la vora de l'Anguélinski. És a 20 km al nord-est de Poltàvskaia i a 68 al nord-oest de Krasnodar.
Pertany a l'stanitsa de Staronijesteblíevskaia.
# Ferenc Machos

Ferenc Machos (Tatabánya, 30 de juny de 1932 - Budapest, 3 de desembre de 2006) fou un futbolista hongarès de les dècades de 1950 i 1960.
Fou membre de la selecció hongaresa que fou finalista de la Copa del Món de futbol de 1954.
A nivell de club destacà principalment a FC Tatabánya, Budapest Honvéd FC i Vasas SC.

## Referències

* ↑ 1954 FIFA World Cup Switzerland Arxivat 2011-10-04 a Wayback Machine.
* ↑ Ferenc Machos a National-Football-Teams.com (anglès)
# Eucèlade (satèl·lit)

Eucèlade, també conegut com a Júpiter XLVII (designació provisional S/2003 J 1), és un satèl·lit irregular retrògrad de Júpiter. Va ser descobert el setembre del 2003 per un equip d'astrònoms de la Universitat de Hawaii liderat per Scott S. Sheppard.
Eucèlade té uns 4 quilòmetres de diàmetre i orbita Júpiter en una distància mitjana de 23.484 Mm en 735,200 dies, amb una inclinació mitjana de 164° respecte a l'eclíptica (165° respecte a l'equador de Júpiter), en direcció retrògrada i amb una excentricitat orbital mitjana de 0,2829.
Va ser anomenat el març del 2005 en honor del personatge mitològic d'Eucèlade, descrit per alguns autors grecs com una de les muses i, per tant, filla de Zeus (Júpiter).
Pertany al grup de Carme, compost per llunes irregulars i retrògrades que orbiten Júpiter en una distància d'entre 23 i 24 Gm amb una inclinació d'uns 165º.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 8087: Satellites of Jupiter 4 de març del 2003 (descoberta)
* ↑ MPEC 2003-E11: S/2003 J 1, 2003 J 2, 2003 J 3, 2003 J 4, 2003 J 5, 2003 J 6, 2003 J 7 4 de març del 2003 (efemèrides)
* ↑ MPEC 2003-E29: S/2003 J 9, 2003 J 10, 2003 J 11, 2003 J 12; S/2003 J 1, 2003 J 6 3 d'abril del 2003 (efemèrides revisades)
* ↑ IAUC 8502: Satellites of Jupiter 30 de març del 2005 (anomenament)
# Ruslan Tleubàiev

Ruslan Bakhitjànovitx Tleubàiev (en rus: Руслан Бахытжанович Тлеубаев) (Almati, 3 de juliol de 1987) és un ciclista kazakh. Professional des del 2012, actualment a l'equip Team Astana.

## Palmarès

* 2010
** Vencedor de 2 etapes a la Friendship People North-Caucasus Stage Race
* 2011
** Vencedor d'una etapa al Gran Premi de Sotxi
* 2012
** 1r a la Copa de la Pau
** Vencedor d'una etapa a la Volta a la Independència Nacional
** Vencedor d'una etapa al Girobio
** Vencedor d'una etapa al Tour d'Alsàcia
* 2014
** Campió d'Àsia en ruta
* 2016
** Vencedor d'una etapa al Tour de Hainan

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# L'Scooby-Doo i el monstre del llac Ness

L'Scooby-Doo i el monstre del llac Ness (títol original en anglès, Scooby-Doo! and the Loch Ness Monster) és una pel·lícula animada de misteri còmic del 2004 i la setena pel·lícula distribuïda directament a vídeo basada en els dibuixos animats d'Scooby-Doo. Es va estrenar el 22 de juny de 2004, i va ser produïda per Warner Bros. Animation (encara que Warner Bros. havia absorbit completament Hanna-Barbera Cartoons en aquell moment, Hanna-Barbera encara estava acreditada com a titular dels drets d'autor i la pel·lícula, acabada amb un logotip d'HB). S'ha doblat al català.
A diferència de les dues pel·lícules anteriors, no està en el "format clàssic" i no té el repartiment de veu de 1969, i, en canvi, Misteris SA té la veu dels seus actors de veu habituals i els fa vestir els seus vestits de Què hi ha, Scooby-Doo?. També és la primera pel·lícula que té la veu original en anglès de Mindy Cohn com a Velma Dinkley, el tema principal de Què hi ha, Scooby-Doo?, i la pel·lícula fa que Gray DeLisle torni a donar veu a la Daphne Blake des de L'Scooby-Doo i la ciberpersecució.

## Referències

* ↑ «Jinkies! Scooby-Doo and the Loch Ness Monster to Surface on DVD and VHS June 22». Business Wire. Berkshire Hathaway, April 19, 2004. [Consulta: May 28, 2019].
* ↑ «Scooby-Doo and the Loch Ness Monster». Rotten Tomatoes, 22-06-2004. [Consulta: 28 gener 2016].
* ↑ «L'Scooby-Doo i el monstre del llac Ness». ésAdir. [Consulta: 8 juliol 2024].
# Lophozosterops

Lophozosterops és ún gènere obsolet d'ocells de la família dels zosteròpids (Zosteropidae) que habiten la selva d'Indonèsia, les Illes Petites de la Sonda, Moluques, Sulawesi i Mindanao i que actualment s'inclouen al gènere Heleia.

## Morfologia

* Fan uns 13 cm.
* Són grans zosteròpids amb la gola grisa.

## Llistat d'espècies

Aquest gènere s'ha classificat en 6 espècies :
* Lophozosterops dohertyi.
* Lophozosterops goodfellowi.
* Lophozosterops javanicus.
* Lophozosterops pinaiae.
* Lophozosterops squamiceps.
* Lophozosterops superciliaris.
Totes elles són incloses actualment al gènere Heleia.

## Referències

* ↑ El gènere Lophozosterops a TAXONOMICON Rev. 28-07-2010
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Cerclatge i lligadura amb bandes elàstiques

Els cerclatges amb bandes elàstiques i lligadures amb bandes elàstiques són uns procediments mèdics que utilitzen bandes elàstiques per a la constricció.
La banda es pot utilitzar per lligar els vasos sanguinis per aturar l'hemorràgia, com en el tractament de l'hemorràgia per varices esofàgiques. La banda restringeix el flux sanguini al teixit lligat, de manera que finalment mor, es desprèn i cau del teixit de suport. Aquest mateix principi s'utilitza pel tractament de les hemorroides.
Les bandes també es poden utilitzar per restringir (amb el cerclatge) la funció d'un òrgan sense matar-lo. Amb la banda gàstrica, per tractar l'obesitat, es redueix la mida de l'estómac perquè la digestió s'alenteixi i el pacient se senti ple més ràpidament, i mengi menys.
L'anellament com a procediment veterinari s'utilitza habitualment en el bestiar per a la castració dels mascles d'ovelles i pels bous. L'anellament també es fa habitualment a la cua (caudectomia) d'ovelles per evitar l'atac de la mosca, i menys comunament, s'utilitza per les cues de boví lleter i cavalls de tir. Les bandes s'apliquen a la base de l'escrot o al lloc desitjat de la cua, restringint el flux sanguini a l'escrot o al teixit de la cua, que finalment mor i cau. El procediment és realitzat amb freqüència per ramaders formats sota les recomanacions d'un veterinari.

## Referències

* ↑ Grace ND «Diagnosis and treatment of gastrointestinal bleeding secondary to portal hypertension». American Journal of Gastroenterology. American College of Gastroenterology Practice Parameters Committee, 92, 7, 01-07-1997, pàg. 1081–91.
* ↑ «Long-term outcome of rubber band ligation for symptomatic primary and recurrent internal hemorrhoids.». Dis Colon Rectum, 47, 8, 01-08-2004, pàg. 1364–70. DOI: 10.1007/s10350-004-0591-2. PMID: 15484351.
* ↑ «Gastrointestinal surgery for severe obesity.». Annals of Internal Medicine, 115, 12, 1991, pàg. 956–61. DOI: 10.7326/0003-4819-115-12-956. PMID: 1952493.
* ↑ Animal Welfare Approved: Technical Paper No. 10: Castrating of Sheep Arxivat 2014-08-01 a Wayback Machine., by Anna Bassett, Animal Welfare Approved, 2010. Retrieved December 18, 2012.
* ↑ NMSU: Castrating Beef Calves: Age and Method, by Carter et al, April 2011. Retrieved December 18, 2012.
* ↑ Australia Animal Welfare Standards and Guidelines - Taildocking Discussion Paper Arxivat 2020-01-10 a Wayback Machine., by Animal Health Australia's Animal Welfare Standards and Guidelines Writing Group, January 2013. Retrieved December 18, 2012.
* ↑ Welfare Implications of Tail Docking of Cattle Arxivat 2013-12-19 a Wayback Machine., by American Veterinary Medical Association's Animal Welfare Division, AVMA May 29, 2013. Retrieved December 18, 2012.
* ↑ Welfare Implications of Horse Tail Modifications Arxivat 2013-12-19 a Wayback Machine., by American Veterinary Medical Association's Animal Welfare Division, AVMA May 6, 2013. Retrieved December 18, 2012.
* ↑ Small Ruminant Info Sheet: Docking, castrating, and disbudding, by Susan Schoenian, University of Maryland Extension December 22, 2009. Retrieved December 18, 2012.
# NGC 70

NGC 70 és una galàxia espiral localitzada a la constel·lació d'Andròmeda. Va ser descoberta l'11 de setembre de 1784 per R. J. Mitchell i també va ser observada el 19 de desembre de 1897 per Guillaume Bigourdan de França, qui la va descriure com "extremadament feble, molt petita, rodona, entre 2 estels febles".

## Referències

* «NGC 0070». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 30 gener 2010].
* 1 2 Afirmat a: SIMBAD. Data de consulta: 16 novembre 2014.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 Satya Gontcho A Gontcho «The eleventh and twelfth data releases of the Sloan Digital Sky Survey: final data from SDSS-III». The Astrophysical Journal Supplement Series, 1, 27-07-2015, pàg. 12. DOI: 10.1088/0067-0049/219/1/12.
* ↑ «NGC 70». Courtney Seligman. [Consulta: 14 març 2015].
* ↑ «New General Catalog Objects: NGC 50 - 99». cseligman.com. [Consulta: 24 febrer 2019].